XALQARO ShARTNOMALARNI TASDIQLASh TO‘G‘RISIDA

1. Quyidagilar tasdiqlansin:
 O‘zbekiston Respublikasi Hukumati bilan Qirg‘iziston Respublikasi Hukumati o‘rtasida hukumat aloqasi sohasidagi hamkorlik to‘g‘risida 2006-yil 3-oktabr kuni Toshkent shahrida imzolangan Bitim;
 O‘zbekiston Respublikasi Hukumati bilan Qirg‘iziston Respublikasi Hukumati o‘rtasida fuqarolarning o‘zaro safarlari to‘g‘risida 2006-yil 3-oktabr kuni Toshkent shahrida imzolangan Bitim;
 O‘zbekiston Respublikasi bilan Qirg‘iziston Respublikasi o‘rtasida 2007—2011-yillarda iqtisodiy, ilmiy-texnikaviy va gumanitar sohalardagi hamkorlik to‘g‘risida 2006-yil 3-oktabr kuni Toshkent shahrida imzolangan Shartnoma.
 2. O‘zbekiston Respublikasi Tashqi ishlar vazirligi mazkur xalqaro shartnomalar kuchga kirishi uchun O‘zbekiston Respublikasi zarur bo‘lgan ichki davlat tartib-qoidalarini bajargani to‘g‘risida tegishli bildirishnoma yo‘llasin.
 3. O‘zbekiston Respublikasi Bosh vazirining o‘rinbosarlari hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda O‘zbekiston Respublikasining majburiyatlari ijrosi ustidan nazoratni ta’minlasinlar.
 4. Mazkur qarorning ijrosini nazorat qilish O‘zbekiston Respublikasi Bosh vaziri Sh.M. Mirziyoyev zimmasiga yuklansin.